|  |  |
| --- | --- |
| Nr. înregistrare Contractor................... | Nr. înregistrare UEFISCDI................ |

**CONTRACT DE FINANŢARE**

**PENTRU EXECUŢIE PROIECTE**

**NR....... /....…**

|  |  |
| --- | --- |
| **Finanţare:** | **bugetul de stat** |
| **Denumirea Programului din PN III:**  | **Subprogramul 3.2 Orizont 2020** |
| **Tip proiect:** **Titlul proiectului:** | **ERANET/ERANET Cofund****................................................................................** |
| **Valoarea totală a contractului****Din care, pe surse :****Sursa 1 – de la bugetul de stat****Sursa 2 – din alte surse atrase (cofinanțare)[[1]](#footnote-1)****Sursa 3 – de la Comisia Europeană** | **……………lei reprezentând ..................euro[[2]](#footnote-2)** **....................lei reprezentând ..................euro[[3]](#footnote-3)****....................lei reprezentând ..................euro[[4]](#footnote-4)****....................lei reprezentând ..................euro[[5]](#footnote-5)** |
| **Durata contractului:** | **.................. luni** |
| **Nr. de pagini ale contractului:** | **……………………….** |
| **Autoritatea Contractantă:** | **Unitatea Executivă pentru Finanţarea Învăţământului Superior, a Cercetării, Dezvoltării şi Inovării** |
| **Contractor:** | **......................** |
| **Semnături:** |  |
| **De acord pentru****Contractor** | **De acord pentru****Autoritatea Contractantă** |
| **La .....................****Data.………………***Contractor:* **……………………..** | **La Bucureşti****Data.………………****Unitatea Executivă pentru Finanţarea Învăţământului Superior, a Cercetării, Dezvoltării şi Inovării** |
| **Rector/Director General,***Nume, prenume***Director de proiect,***Nume, prenume***Director economic/Contabil Şef,***Nume, prenume***Consilier juridic,***Nume, prenume* | **Director General,****Adrian CURAJ****Pt. Director Economic****Lucia BOICENCO** |

**AVIZAT (Autoritatea Contractantă):**

**a) Aviz de legalitate**

**Consilier juridic**

 **Ecaterina GHITA Semnătura: \_\_\_\_\_\_\_\_\_\_**

**b) Responsabil contract**

 **\_\_\_\_\_\_\_\_\_\_\_\_\_\_\_\_\_\_\_\_\_ Semnătura: \_\_\_\_\_\_\_\_\_\_\_**

**Între:**

**Unitatea Executivă pentru Finanţarea Învâţământului Superior, a Cercetării, Dezvoltării şi Inovării,** cu sediul în Bucureşti, str. Mendeleev nr. 21-25, sector 1, cod poştal 010362, telefon : 0213023850, fax 0213115992, <http://uefiscdi.gov.ro>, cod fiscal 12354176, cod IBAN RO72TREZ7015005XXX011610 deschis la Trezoreria Sector 1, e-mail office@uefiscdi.ro, reprezentata prin Director General **Adrian Curaj** și pt. Director Economic: **Lucia Boicenco,** în calitate de **AUTORITATE CONTRACTANTĂ**, pe de o parte

**și**

**Unitatea (denumirea completă și prescurtată)**........................................................................... ...........................................................................................................................................................

cu sediul în localitatea…….....................................................................................................….., str. …..............................................................................…....…., nr…........…, sector .......…....…, cod poştal…........................, telefon……,fax…… înregistrată la data de…….., cod fiscal……, cont IBAN..............………................................................, E-mail:.........................................……, reprezentata prin Director General:……..............................…. și Director economic (Contabil șef)….......................................…., în calitate de **CONTRACTOR,** pe de altă parte,

s-a încheiat prezentul **Contract de finanţare pentru implementarea proiectului** - **cod** ……...,denumit în continuare Contract.

**Art. 1 Definiţii**

Definiţiile şi interpretarea unor termeni din prezentul Contract sunt prevăzute în: OG nr. 57/2002 privind cercetarea stiinţifică şi dezvoltarea tehnologică, cu modificările şi completările ulterioare; HG nr. 583/2015 pentru aprobarea Planului Naţional de Cercetare – Dezvoltare şi Inovare pentru perioada 2015 – 2020 (PNCDI III), cu modificările şi completările ulterioare; HG nr. 1265/2004 pentru aprobarea Normelor metodologice privind contractarea, finanţarea, monitorizarea şi evaluarea programelor, proiectelor de cercetare-dezvoltare şi inovare şi a acţiunilor cuprinse în Planul naţional de cercetare-dezvoltare şi inovare, cu modificările și completările ulterioare; HG nr. 134 /2011 pentru aprobarea Normelor metodologice privind stabilirea categoriilor de cheltuieli pentru activităţi de cercetare-dezvoltare şi de stimulare a inovării, finanţate de la bugetul de stat, cu modificările şi completarile ulterioare şi în alte acte normative ce guvernează prezentul Contract. Ordinul MEC nr. 6199/2020 pentru modificarea Ordinului ministrului educaţiei, cercetării şi inovării nr. 3.845/2009 privind aprobarea modelului pentru Registrul de evidenţă a rezultatelor activităţilor de cercetare-dezvoltare şi a Metodologiei de înregistrare a rezultatelor activităţii de cercetare-dezvoltare.

Regulamentul nr. 651/2014 al Comisiei Europene de declarare a anumitor categorii de ajutoare compatibile cu piața internă în aplicarea articolelor 107 și 108 din Tratat Regulament nr. 972 din 2 iulie 2020 de modificare a Regulamentului (UE) nr. 1407/2013 în ceea ce priveşte prelungirea aplicării sale şi de modificare a Regulamentului (UE) nr. 651/2014 în ceea ce priveşte prelungirea aplicării sale şi ajustările relevante, Ordinul ministrului cercetării, inovării și digitalizării nr. 20.826/2022 privind aprobarea Schemei de ajutor de stat „Finanțarea proiectelor CDI conform Programului 3 — Cooperare europeană și internațională”, asociată Planului național de cercetare-dezvoltare și inovare pentru perioada 2015—2020 (PNCDI III), aprobat prin Hotărârea Guvernului nr. 583/2015.

**Art. 2 Termenele limită**

1. Termenele limită se stabilesc prin indicarea intervalului de timp şi încep să curgă de la începutul zilei următoare datei de referinţă, în raport cu care se determină aceste termene limită;
2. Pentru intervalul de timp fixat în zile, termenul limită este sfârşitul ultimei zile calendaristice a perioadei respective;
3. Pentru intervalul de timp fixat în luni, termenul limită este sfârşitul zilei care are acelaşi număr cu ziua din care termenul limită a început sa curgă. În eventualitatea ca ultima lună a unei durate fixate în luni nu are o zi cu acelaşi număr cu data la care termenul limită a început sa curgă, termenul limită este sfârşitul ultimei zile din luna respectivă;
4. Dacă termenul limită este într-o zi declarată sărbătoare legală, atunci termenul limită se prelungeşte până la sfârşitul primei zile de lucru următoare.

**Art. 3 Obiectul Contractului**

3.1 Obiectul prezentului Contract îl constituie finanțarea de către Autoritatea Contractantă și execuția de către Contractor a proiectului (*titlul proiectului) ……………,* corespunzător Cererii de finanțare aContractorului – Anexă şi parte integrantă a Contractului și aprobată spre finanțare de Autoritatea Contractantă.

3.2Contractorul va executa activitățile descrise în anexele prezentului Contract.

**Art. 4 Durata Contractului**

4.1 Prezentul contract intră în vigoare dupa semnare,la data atribuirii numarului de contract de către Autoritatea Contractantă.

4.2 Contractorul începe execuţia activităților prevăzute în Anexa II - Planul de realizare a proiectului (parte integrantă a prezentului Contract), la data de………..

Contractorul încheie execuţia completă a proiectului, obiect al prezentului Contract, la data ......................

4.3 Contractul încetează să producă efecte juridice la data la care au fost îndeplinite de către Contractor toate obligaţiile de raportare aferente execuţiei proiectului, de returnare a avansurilor nejustificate sau de plată a penalităţilor prevăzute de prezentul Contract, şi la care au fost îndeplinite de către Autoritatea Contractantă toate obligaţiile de plată prevăzute de prezentul Contract.

**Art. 5 Valoarea Contractului**

5.1Valoarea totală a Contractului este de *(aceeaşi cu valoarea înscrisă pe prima pagină a Contractului)* ….......................................................... lei, reprezentând suma totală alocată proiectului, atât de la bugetul de stat, cât și din alte surse (cofinanțarea ), din care pentru anii bugetari[[6]](#footnote-6):

|  |  |  |  |  |
| --- | --- | --- | --- | --- |
| ANUL | Sursa 1 (lei) | Sursa 2 (lei) | Sursa 3 (lei)[[7]](#footnote-7) | TOTAL (lei) |
| Anul I (202..) |  |  |  |  |
| Anul II(202..) |  |  |  |  |
| Anul N[[8]](#footnote-8)(202..) |  |  |  |
| TOTAL  |  |  |  |

5.2În cazul în care, prin acte normative şi/sau administrative, bugetul alocat anual Programului Naţional de Cercetare, Dezvoltare, Inovare pentru perioada 2015-2020 (PNCDI III), este modificat faţă de nivelul prevăzut la data contractării proiectului, iar finanţarea proiectului nu poate fi asigurată la nivelul prevăzut la punctul 5.1, valoarea Contractului va fi redimensionată în concordanţă cu prevederile HG nr. 583/2015 pentru aprobarea Planului Naţional de Cercetare – Dezvoltare şi Inovare pentru perioada 2015 – 2020 (PNCDI III), cu modificările şi completările ulterioare.

5.3 Pentru anii bugetari următori, valoarea alocată proiectului de la bugetul de stat se poate modifica prin acte adiţionale de angajare a bugetului pentru anul în curs, în termen de 45 zile de la primirea de către Autoritatea Contractantă a notificării autorității de stat în domeniul cercetării științifice și inovării, privind repartiția creditelor bugetare pe programele componente ale planului național de cercetare-dezvoltare și inovare.

**6.1 Obligaţiile Contractorului**

6.1.1 Să întocmească anexele Contractului cu respectarea conţinutului Cererii de finanţare care a fost depusă şi evaluată în competiţia în urma căreia a fost declarată câştigătoare.

6.1.2 Să execute activităţile necesare implementării obiectivelor descrise în Anexa I – Cererea de Finanţare și Anexa II – Planul de realizare a proiectului[[9]](#footnote-9), părţi integrante ale Contractului.

6.1.3 Să utilizeze sumele prevăzute în cadrul prezentului Contract numai în scopul realizării proiectului descris în Anexa I – Cererea de Finanţare și Anexa II – Planul de realizare a proiectului.

6.1.4 Să execute activităţile asumate, asigurând comunicarea eficientă şi operativă a problemelor tehnice şi financiare atât în interiorul Consorțiului de parteneri, cât şi între Autoritatea Contractantă şi partenerii din Consortiu[[10]](#footnote-10).

6.1.5 Să raspundă de utilizarea sumelor prevăzute în Contract.

6.1.6 Să întocmească, să păstreze şi să ţină o evidenţă clară şi detaliată, din punct de vedere financiar, a cheltuielilor efectuate în cadrul Contractului.

6.1.7 Să prezinte Autorităţii Contractante documentele de raportare, conform Anexei IX – Procedură Raportare şi Monitorizare, în termenele stabilite prin prezentul Contract.

6.1.8 Să prezinte în termen de max. 7 zile lucrătoare, la solicitarea Autorităţii Contractante, documentele justificative pentru fundamentarea cheltuielilor din esantionul stabilit de Autoritatea Contractanta, conform Anexei IX – Procedură Raportare şi Monitorizare.

6.1.9 Să efectueze plata catre Partenerii din Consortiu[[11]](#footnote-11), în termen de max. 5 zile lucrătoare de la data primirii de la Autoritatea Contractanta a plăților intermediare/anuale/finale.

6.1.10 Să asigure restituirea, în termen de max. 10 zile lucrătoare de la finalizarea etapei intermediare/anuale/finale, a avansului rămas nejustificat, primit de la Autoritatea Contractantă, în conformitate cu actele normative în vigoare.

6.1.11 Să asigure restituirea sumelor primite în avans şi nejustificate, în cazul rezilierii Contractului, în termen de 10 zile lucrătoare de la primirea notificării din partea Autorității Contractante privind rezilierea Contractului, respectiv de la emiterea preavizului de reziliere de către Contractant.

6.1.12 Să prezinte, în termenele prevăzute de prezentul Contract, rapoarte de audit financiar al proiectului, întocmite de un auditor financiar, potrivit prevederilor Ordonanţei de Urgenţă a Guvernului nr. 75/1999 privind activitatea de audit financiar, republicată, cu modificările şi completările ulterioare.

6.1.13 Să permită pe toată durata Contractului, precum şi pe o perioadă de 3 ani de la încetarea acestuia, în decurs de max. 7 zile lucrătoare de la primirea unei notificări în acest sens, accesul neîngrădit al reprezentanţilor Autorităţii Contractante, ai Ministerul Cercetării, Inovării şi Digitalizării, denumit în continuare MCID, ai Ministerului Finanţelor şi ai Curţii de Conturi, pentru controlul documentelor în baza cărora a fost solicitată decontarea cheltuielilor din cadrul Contractului. Controlul se efectuează la locul unde aceste documente sunt păstrate de către Contractor.

6.1.14 Să coopereze total cu o terţă parte, contractată de către Autoritatea Contractantă pentru a realiza activităţi de monitorizare şi eventual de evaluare a activităţilor executate în cadrul prezentului Contract, şi să furnizeze toate informaţiile şi documentele solicitate de aceasta în scopul îndeplinirii sarcinilor sale.

6.1.15 Să ţină evidenţa imobilizărilor achiziţionate în cadrul Contractului, conform legislaţiei contabile în vigoare.

6.1.16 Să înregistreze rezultatele cercetării-dezvoltării potrivit Ordonanţei Guvernului nr. 57/2002 privind cercetarea ştiinţifică şi dezvoltarea tehnologică, aprobată prin Legea nr. 324/2003, cu modificările şi completările ulterioare și conform Ordinului nr. 6199/2020 pentru modificarea Ordinului ministrului educaţiei, cercetării şi inovării nr. 3.845/2009 privind aprobarea modelului pentru Registrul de evidenţă a rezultatelor activităţilor de cercetare-dezvoltare şi a Metodologiei de înregistrare a rezultatelor activităţii de cercetare-dezvoltare.

6.1.17 Să asigure că orice publicaţie sau orice rezultat apărut şi raportat în urma activităţilor finanţate prin prezentul Contract va avea menţionat numele finanţatorului şi numărul Contractului, după modelul: „This work was supported by a grant of the Ministry of Research, Innovation and Digitization, CNCS/CCCDI – UEFISCDI, project number………………, within PNCDI III”.

6.1.18 Pentru achiziţiile realizate în cadrul contractului, să aplice prevederile Legii nr. 98/2016 privind achiziţiile publice cu modificările și completările ulterioare și a actelor normative aferente aplicării legislației incidente domeniului.

6.1.19 În cazul în care deţine şi/sau utilizează informaţii clasificate, să aplice prevederile privind regimul informaţiilor clasificate, conform Legii nr. 182/2002 privind protecţia informaţiilor clasificate cu modificările și completările ulterioare, Standardelor naţionale de protecţie a informaţiilor clasificate în România adoptate prin Hotărârea Guvernului nr. 585/2002 cu modificările și completările ulterioare şi Normelor metodologice privind protecţia informaţiilor clasificate din domeniul cercetării ştiinţifice şi dezvoltării tehnologice adoptate prin Ordinul ministrului educaţiei şi cercetării nr. 7079/2003.

6.1.20 Să respecte normele de bună conduită în activitatea de cercetare-dezvoltare, prevăzute de Legea nr. 206/2004 privind buna conduită în cercetarea ştiinţifică, dezvoltarea tehnologică şi inovare, cu modificările şi completările ulterioare, precum şi de alte reglementări legislative de etică specifice domeniului de cercetare al proiectului.

6.1.21 Pentru rezultatele care pot avea o dublă utilizare, civilă şi militară, sau care constituie produse militare, şi pot face obiectul unor operaţiuni de export, sau alt gen de tranzacţie cu o terţă ţară străină, să aplice prevederile legislaţiei existente în legătură cu regimul de control al operaţiunilor cu produse şi tehnologii militare sau cu dublă utilizare, reglementat în prezent prin Ordonanţa de Urgenţă a Guvernului nr. 119/2010 privind regimul de control al operaţiunilor cu produse cu dublă utilizare şi Ordonanţa de Urgenţă a Guvernului nr. 158/1999 privind regimul de control al exporturilor, importurilor şi altor operaţiuni cu produse militare, aprobată prin Legea nr. 595/2004, cu modificările şi completările ulterioare.

6.1.22 Să notifice în scris Autoritatea Contractantă, în termen de max. 10 de zile lucratoare, în următoarele cazuri:

1. în cazul în care i se modifică datele de identificare sau de contact;
2. în cazul în care intră în stare de faliment sau lichidare;
3. în cazul în care cedează partea cea mai importantă a activelor sale;
4. în cazul în care i se blochează conturile de către instituţiile abilitate;
5. în cazul în care încetează contractul de angajare cu normă întreagă/parţială al directorului de proiect cu Contractorul;
6. în cazul în care directorul de proiect devine beneficiar al unei alte finanțări asociate prezentei teme de cercetare, pentru evitarea dublei finanțări.
7. în cazul în care coordonatorul/partenerul proiectului este întreprindere în dificultate[[12]](#footnote-12).

6.1.23

a) Să transmită Autorităţii Contractante sau să încarce pe platformele electronice indicate de aceasta şi să menţină actualizate datele solicitate referitoare la proiect;

b) Să se asigure că personalul implicat în proiect are creat și actualizat profilul științific în platforma informatică BrainMap ([www.brainmap.ro](http://www.brainmap.ro));

c) Să actualizeze Lista personalului din platforma de contractare www.[uefiscdi-direct.ro/EVoC](http://uefiscdi-direct.ro/EVoC) prin introducerea codului unic de persoană generat în contul fiecarui utilizator al platformei BrainMap;

6.1.24 Să impună partenerilor din consorţiu, acolo unde este cazul, toate prevederile asumate prin prezentul contract.

6.1.25

a) Nominalizarea membrilor echipelor de cercetare în cadrul propunerii de proiect este posibilă din personalul propriu al entităţii sau prin recrutare şi angajare pe poziţiile vacante.

b) Poziţiile vacante din Cererea de Finanţare pentru care se realizează recrutarea şi angajarea membrilor echipei, vor fi anunţate public şi în site-urile <http://jobs.research.gov.ro>/ şi [www.euraxess.ro](http://www.euraxess.ro) .

6.1.26 Să asigure informaţii actualizate la zi privind derularea proiectului (cel puțin rezumatul proiectului și lista actualizată a publicațiilor rezultate din proiect) într-o pagină web funcțională, dezvoltată, în limba engleză sau română, conform Pachetului de Informaţii, în primele 6 luni de derulare a proiectului. Datele din pagina web vor fi utilizate în procesul de evaluare a stadiului de implementare a proiectului. Pagina web a proiectului trebuie menţinuta funcţională pe o perioada de min. 3 ani dupa finalizarea proiectului.

6.1.27 Contractorul este dator să asigure servicii administrative şi logistice corespunzătoare, necesare pentru a efectua implementarea Contractului .

6.1.28 Să respecte toate condițiile impuse în schema ajutorului de stat pentru finanțarea activităților specifice proiectului a costurilor eligibile și a cotelor per activități sub sancțiunea recuperării sumelor corespunzătoare, conform Ordinul ministrului cercetării, inovării și digitalizării nr. 20.826/2022 privind aprobarea Schemei de ajutor de stat „Finanțarea proiectelor CDI conform Programului 3 — Cooperare europeană și internațională”, asociată Planului național de cercetare-dezvoltare și inovare pentru perioada 2015—2020 (PNCDI III), aprobat prin Hotărârea Guvernului nr. 583/2015, anexă la prezentul Contract[[13]](#footnote-13).

6.1.29 Să respecte sub sancțiunea recuperării sumelor avansate corespunzător, acordul încheiat între parteneri români privind utilizarea rezultatelor obținute în proiect, în conformitate cu precizările din schema de ajutor de stat.

6.1.30 Să asigure angajarea finanțării din surse proprii a activităților prevăzute în Contract și să facă dovada acestei finanțări pentru fiecare etapă în care este prevazută, în conformitate cu prevederile legale privind ajutorul de stat și a schemei de ajutor de stat pentru PN III.

6.1.31 Să respecte prevederile Pachetului de Informaţii aplicabil proiectului finanţat prin Contract.

6.1.32 Să prezinte Autorității Contractante în maxim 6 luni de la semnarea prezentului Contract, Consortium Agreement, semnat de către toți partenerii internaționali implicați în propunerea de proiect, în copie.[[14]](#footnote-14)

6.1.33 Să acorde accesul neîntârziat și neîngrădit în scopul derulării vizitelor de verificare la fața locului derulate de catre Autoritatea Contractanta sau alte instituții abilitate în acest sens.

6.1.34 Să pună la dispoziția echipelor de monitorizare, verificare, control sau audit, toate documentele și informațiile aferente proiectelor.

6.1.35 Să asigure şi să evidenţieze cheltuielile din finanţarea din alte surse externe atrase (CE), respectând urmatoarele condiţii:

a) evidenţierea separată, în circuitul financiar contabil al finanţărilor din alte surse externe atrase (CE), a tuturor cheltuielilor, respectiv a contribuţiilor de finanţare facute pentru proiect;

b) raportarea finanţării din alte surse externe (CE), în toate etapele în care este prevazută, cu precizarea detaliată pe activităţi, destinăţii şi categorii de cheltuieli.

**6.2 Obligaţiile Autorităţii Contractante**

6.2.1 Să analizeze cu operativitate documentele prezentate de Contractor, atât în faza de contractare cât şi în faza de decontare.

6.2.2 Să pună la dispoziţia Contractorului orice informaţie pe care o deţine şi care poate fi relevantă pentru realizarea Contractului.

6.2.3 Să facă plata sumelor validate spre decontare, la termenele prevăzute în prevederile contractuale.

6.2.4 Să nu comunice, în nici o situaţie, fără consimţământul prealabil scris al Contractorului, informaţii confidenţiale aparţinând Contractorului sau obţinute de Autoritatea Contractantă în baza relaţiilor contractuale.

6.2.5 Să asigure îndeplinirea atribuţiilor şi obligaţiilor care rezultă din prezentul Contract.

6.2.6 Să organizeze sistemul propriu de protecţie a informaţiilor clasificate, conform Legii nr. 182/2002 privind protecţia informaţiilor clasificate, Standardelor naţionale de protecţie a informaţiilor clasificate în România adoptate prin Hotărârea Guvernului nr. 585/2002 şi Normelor metodologice privind protecţia informaţiilor clasificate din domeniul cercetării ştiinţifice şi dezvoltării tehnologice adoptate prin Ordinul ministrului educaţiei şi cercetării nr. 7079/2003.

6.2.7 Să pună la dispoziţia Contractorului platformele electronice necesare pentru încărcarea informaţiilor de raportare şi de interes public referitoare la proiect.

6.2.8 Să verifice progresul proiectului, rezultatele acestuia precum şi îndeplinirea obiectivelor prin verificări administrative, monitorizare financiară şi ştiintifică, conform Anexei IX – Procedură Raportare şi Monitorizare, la termenele stabilite prin prezentul contract.

6.2.9 Sa organizeze vizite de verificare la faţa locului conform Anexei IX – Procedură Raportare şi Monitorizare.

6.2.10 Să acorde Contractorului, la cererea acestuia, sume în avans de până la 90% din valoarea fiecărei etape intermediară/anuală/finală a Contractului, în condiţiile prevăzute de legislaţia în vigoare.

6.2.11 Să prelucreze datele cu caracter personal în conformitate cu prevederile Regulamentului (UE) 2016/679 (RGPD 2018) şi a Legii 190/2018 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date, <https://uefiscdi.ro/protectia-datelor-cu-caracter-personal> .

**Art. 7 Participarea Terţelor Părţi**

7.1 Participarea terţelor părţi este permisă, dar nu va scuti pe Contractor de niciuna din obligaţiile şi responsabilităţile sale, stabilite prin Contract, faţă de Autoritatea Contractantă.

7.2 Contractorul nu este autorizat să reprezinte sau să angajeze răspunderea Autorităţii Contractante în raport cu terţe părţi. Contractorul trebuie să aducă la cunoştinţa terţelor părţi această interdicţie şi să se abţină de la orice formulare sau comportament care ar putea fi greşit înţelese în aceasta privinţă.

**Art. 8 Adrese pentru comunicări**

8.1Rapoartele şi toate celelalte comunicări între cele două părţi se vor transmite la următoarele adrese:

1. Pentru Autoritatea Contractantă:

Nume, prenume ..................................................- UEFISCDI, București, str. Mendeleev nr. 21-25, sector 1, tel./fax: …................/…............…., E-mail: …….......................……

1. Pentru Contractor:

Nume, prenume ..................................................- funcția/departamentul, adresa, tel/fax: …................/…............…., E-mail: …….......................……

8.2 Comunicările referitoare la cereri, avize, aprobări, acorduri se fac în formă scrisă, pe suport care să permită înregistrarea acestora.

**Art. 9 Raportare**

9.1Contractorul are obligația de a prezenta spre decontare Autorităţii Contractante cheltuielile efectuate pentru realizarea proiectului descris în Anexa II – Planul de realizare, în cadrul fiecărei etape intermediare/anuale/finale ale proiectului, prin documentele de raportare prezentate în Anexa IX – Procedura de Raportare şi Monitorizare.

9.2 Activităţile proiectului care se finanţează într-un an bugetar se derulează în cadrul uneia sau mai multor etape, potrivit Anexei II – Planul de realizare a proiectului.

9.3 O etapă care nu este etapă finală a unui an se numeşte etapă intermediară.

9.4 Ultima etapă care se finanţează din bugetul unui anumit an bugetar se numeşte etapă anuală.

9.5 Ultima etapă a proiectului se numeşte etapa finală.

9.6 Contractorul trebuie să predea Autorităţii Contractante documentele de raportare aferente unei etape în termen de cel mult 5 zile lucrătoare de la finalizarea acesteia.

9.7 Etapa finală a fiecărui an (anuală) se încheie cel târziu la data de 31 decembrie a anului bugetar, dar documentele de raportare se transmit Autorităţii Contractante nu mai târziu de prima decadă a lunii decembrie a anului bugetar.

9.8 În cazul în care, data la care raportul financiar anual trebuie predat Autorităţii Contractante este anterioară datei de finalizare a etapei, acest raport poate include:

1. cheltuielile cu personalul prevăzute pentru întreaga perioadă a etapei, inclusiv pentru perioada ulterioară predării raportului financiar;
2. cheltuieli prevăzute a fi efectuate în cadrul etapei, în baza facturilor proforme;
3. cheltuielile prevăzute la punctele a) şi b) trebuie justificate integral, până la finalizarea etapei, prin documente justificative, potrivit prevederilor legale şi contractuale.

9.9 Documentele de raportare aferente unei etape intermediare/tehnice de progres/anuală/finală a proiectului sunt cele prezentate în Anexa IX – Procedura de Raportare şi Monitorizare.

9.10Documentele de raportare intermediară/tehnice de progres/anuală/finală se transmit către Autoritatea Contractantă prin intermediul platformei de raportare [www.uefiscdi-direct.ro/EVoC](http://www.uefiscdi-direct.ro/EVoC). Raportul financiar, generat de platformă, se transmite şi în format tipărit (1 exemplar) în situaţia în care contractorul nu utilizează semnătura electronică.

9.11 Autoritatea Contractantă va întreprinde acţiunea de verificare a cheltuielilor raportate, pe bază de eşantion, conform Anexei IX – Procedura de Raportare şi Monitorizare.

**Art. 10 Plăţi**

10.1 Plăţile către Contractor se efectuează în condiţiile prevăzute în prezentul Contract:

1. pentru finantarea de la bugetul de stat, plata se va face in lei;
2. pentru finantarea din alte surse externe atrase (CE), plata se va face in euro pe baza devizului postcalcul/decont de cheltuieli prezentat in lei;

10.2 Contractorul este îndreptăţit pentru plată, astfel:

1. plăţi în avans, de până la 90% din suma alocată fiecărei etape intermediare/anuale/finale, cu respectarea HG nr. 264/2003, cu modificările și completările ulterioare;
2. plăţi în tranșe, aşa cum se prevede în Anexa IV la Contract - Eşalonarea plăţilor; sumele se decontează în termen de 15 zile lucrătoare de la data aprobării documentelor de decont la Autoritatea Contractantă;
3. recuperarea avansului acordat se face eşalonat, cu ocazia plăţii sumelor aferente tranșelor următoare, până la finele anului programat;
4. în cazul în care coordonatorul proiectului este IMM sau întreprindere mare, așa cum este definit de legislația română în vigoare, pentru acordarea avansului şi pentru plata activităţilor din cadrul etapelor, consorţiul proiectului are obligaţia de a completa Anexa VIII la Contract – Modalitate de plată. Anexa V la Contract - Convenţia de avans se va completa de către fiecare partener din consorţiu în parte, conform modelului pus la dispoziţie de Autoritatea Contractantă.[[15]](#footnote-15)

10.3Se interzice Contractorului şi personalului său acceptarea vreunui comision sau a vreunei alocaţii, reduceri, plăţi indirecte ori a altor compensaţii în legătură cu executarea sarcinilor ce le revin în cadrul Contractului.

10.4Contractorul poate beneficia, în mod direct sau indirect, de redevenţe, prime sau comisioane, care decurg dintr-un drept de proprietate intelectuală sau industrială, obţinut de acesta în executarea Contractului, numai cu informare prealabilă către Autoritatea Contractantă şi cu respectarea legii.

10.5 Durata verificării/analizei (financiare şi ştiinţifice) rapoartelor intermediare/anuale/finale nu poate depaşi 35 de zile lucratoare de la data depunerii tuturor documentelor de raportare aferente unei etape.

1. Documentele justificative solicitate pentru eşantionul de cheltuieli, stabilit de Autoritatea Contractanta sunt analizate în termen de max. 15 zile lucratoare de către Autoritatea Contractanta;
2. Autoritatea Contractantă va notifica Contractorului eventualele neconcordanţe care împiedică avizarea favorabilă. Contractorul are obligaţia ca în termen de max. 10 zile lucrătoare de la notificare să rezolve toate neconcordanţele (financiare şi ştiinţifice), semnalate de Autoritatea Contractantă;
3. În cazul în care Contractorul nu raspunde în termenul stabilit sau documentele/clarificările nu sunt conforme, verificarea şi plata se vor realiza în baza informaţiilor existente/primite.

10.6 Autoritatea Contractantă va refuza decontarea unor cheltuieli în cazul în care acestea nu au fost efectuate în scopul realizării proiectului descris în Anexa II – Planul de realizare a proiectului.

**Art. 11 Modalitate de Plată**

11.1Autoritatea Contractantă efectuează plăţile în cadrul prezentului Contract, astfel:

1. plăţile prevăzute în Contract în contul Contractorului, deschis pentru execuţia proiectului:

 - titular: ………………..................................................................................……..;

 - cod IBAN ..............................................................................................................;

 - Trezoreria (Sectorului)…...........................................................................………;

 - cod fiscal ...............................................................................................................

1. în cazul în care contul este purtător de dobândă, sumele rezultate vor fi virate la bugetul de stat, de către Contractor.
2. în cazul în care coordonatorul proiectului este IMM sau întreprindere mare, așa cum este definit de legislația română în vigoare, Autoritatea Contractantă efectuează plaţile conform Anexei VIII la prezentul Contract – Modalitate de plată[[16]](#footnote-16);
3. pentru finantarea din alte surse externe atrase (CE)[[17]](#footnote-17), plata se va face in euro, pe baza devizului postcalcul/decont de cheltuieli prezentat in lei;
4. plata in euro pentru alte surse externe atrase (CE) nu poate depasi cuantumul valorii contractate;
5. contractorul va suporta toate cheltuielile legate de tranzactiile financiare pentru sumele provenite din alte suse externe atrase (CE);
6. pentru finantarea din alte surse externe atrase (CE)[[18]](#footnote-18), plata se va face, pe tot parcursul derularii proiectului, in momentul in care aceste surse atrase externe se vor incasa in contul proiectului ERANET COFUND.

11.2 În vederea efectuării fiecărei plăţi, Contractorul transmite Autorităţii Contractante documentele de raportare ale etapei intermediare/anuale/finale, prezentate în Anexa IX – Procedură Raportare şi Monitorizare, fără a emite factură. Autoritatea Contractantă emite ordin de plată pentru decontarea sumei eligibile.

11.3Reducerea sumelor pentru activităţi neefectuate/cheltuieli neeligibile se face din sumele stabilite în Contract pentru acele activități.

11.4 Orice altă sumă pe care Autoritatea Contractantă a plătit-o sau a dispus să fie plătită peste ceea ce Contractorul are dreptul, conform Contractului, va fi rambursată de Contractor Autorităţii Contractante în decurs de max. 10 de zile lucrătoare de la primirea înştiinţării în acest sens.

11.5 Autoritatea Contractantă poate suspenda în întregime sau parţial, plăţile datorate Contractorului în cadrul Contractului, dacă vreunul dintre următoarele evenimente apare şi persistă:

 a) Contractorul nu-şi realizează obligaţiile contractuale care îi revin în executarea Contractului;

 b) orice alt eveniment care poate periclita buna execuţie a Contractului, imputabil Contractorului,

 inclusiv greşelile Contractorului, descoperite în timpul controalelor verificărilor efectuate.

11.6 Contractorul nu este îndreptăţit la plată, dacă el este împiedicat, din cauze de forţă majoră, să-şi îndeplinească obligaţiile contractuale. Realizarea doar parţială a oricăror sarcini are drept rezultat plata parţială.

11.7 In situatia in care se vor inregistra economii la bugetul de stat pe perioada contractului de finantare, decontarea pentru alte surse externe atrase (CE) se va face proportional atat cu cota de finantare asigurata de la bugetul de stat cat si din alte surse atrase (cofinantare).

11.8 Plata din alte surse externe atrase (CE)[[19]](#footnote-19) se va face:

a) Intr-o singura transa la sfarsitul fiecarui an calendaristic, conform Anexei IV Esalonarea platilor, efectuate in termen de maxim 15 zile lucratoare de la data avizarii in mod favorabil a documentelor de raportare de catre Autoritatea Contractanta si/sau Secretariatul Comun al apelului la, data inscrisa pe documentele avizate, in baza documentelor de raportare;

b) Pentru valoarea platita din aceasta sursa externa atrasa (CE) Contractorul nu va beneficia de avans.

**Art.12 Fiscalitate**

12.1Autoritatea Contractantă decontează, pe baza documentelor de raportare precizate în Anexa IX – Procedură Raportare şi Monitorizare, prezentate de către Contractor, toate cheltuielile Contractorului ocazionate de plata obligaţiilor care decurg din reglementările fiscale în vigoare, cheltuieli aferente serviciilor executate în cadrul prezentului Contract.

12.2 Operaţiunile efectuate în cadrul proiectelor de cercetare – dezvoltare şi inovare nu se cuprind în sfera TVA dacă rezultatele cercetării nu sunt transferate altei persoane. Dreptul de deducere pentru achiziţiile destinate realizării proiectelor de cercetare – dezvoltare şi inovare se exercită în limitele şi în condiţiile prevăzute la art. 297 – 300 din Codul fiscal.

12.3Contractorul este răspunzător de respectarea legislaţiei fiscale naţionale, aplicabile categoriei sale de persoană juridică.

**Art.13 Dispoziţii privind cheltuielile**

13.1 Contractorul are obligaţia de a utiliza sumele prevăzute în Anexa III la Contract - Devizul cadru, exclusiv pentru realizarea activităților prevăzute în Contract. Dacă situaţia o impune, pe parcursul proiectului se pot face realocări între categoriile de cheltuieli: cheltuieli cu personalul, cheltuieli de logistică și cheltuieli de deplasare fără o aprobare prealabilă, Contractorul poate efectua realocări, cu condiţia ca suma realocărilor (suma realocărilor pozitive să fie egală cu suma realocărilor negative) să nu depăşească 15% din valoarea totală finanțată de la bugetul de stat. În cazul în care realocarea depaşeşte 15% din valoarea totală finanţată de la bugetul de stat, aceasta se va face cu notificare transmisă în prealabil către Autoritatea Contractantă, spre aprobare.

13.2 Categoriile de cheltuieli care se pot suporta din bugetul Autorității Contractante în vederea realizării proiectului sunt prevăzute în Normele metodologice privind stabilirea categoriilor de cheltuieli pentru activități de cercetare dezvoltare și de stimulare a inovării, finanțate de la bugetul de stat, aprobate prin HG nr. 134/2011. Contractorul poate angaja şi efectua cheltuieli numai pentru destinaţiile şi în limita sumelor prevăzute în Anexa III la prezentul Contract - Devizul cadru. Cheltuielile sunt considerate eligibile dacă sunt în conformitate cu legislaţia naţională aplicabilă la momentul efectuării cheltuielilor, cu Pachetul de informaţii al competiţiei, precum şi cu prezentul Contract de finanţare.

13.3 (1) Cheltuielile cu salariile se referă la personalul din Lista personalului înscris în platforma de contractare <http://uefiscdi-direct.ro/EVoC> și se determină cu luarea în considerare a timpului de lucru utilizat[[20]](#footnote-20).

(2) Înregistrarea timpului utilizat pentru activităţile de realizare a Contractului va fi făcută de către personalul Contractorului şi va fi certificată la sfârşitul fiecărei luni de către reprezentanții legali ai Contractorului.

(3) Cheltuielile de personal sunt cuprinse în Anexa III la prezentul Contract - Devizul cadru și se decontează conform legislaţiei în vigoare.

13.4 Cheltuielile pentru deplasări, conform prevederilor legale naţionale în vigoare, vor fi efectuate numai pentru realizarea activităților prevăzute în prezentul Contract de finanţare.

13.5Cheltuielile indirecte (regia) sunt de max. 20%[[21]](#footnote-21) din cheltuieli directe: cheltuieli de personal, cheltuieli de logistică (exceptând cheltuielile cu echipamentele şi subcontractarea) și cheltuieli de deplasare.

13.6 Cheltuielile de capital necesare realizării proiectului pot fi efectuate numai pentru echipamente procurate după data intrării în vigoare a Contractului[[22]](#footnote-22), şi care:

1. se înregistrează de către Contractor, în conformitate cu legislaţia în vigoare;
2. pentru entităţile care implică ajutor de stat, dacă aceste echipamente au o durată mai mare de funcţionare decât durata proiectului de cercetare, sunt eligibile doar cheltuielile cu amortizarea pe durata proiectului, calculate pe baza practicilor contabile reglementate.

13.7 Cheltuielile cu subcontractarea nu pot depăși 25%[[23]](#footnote-23) din valoarea finanțării de la bugetul de stat.

13.8Pentru realizarea Contractului, Contractorul nu va prevedea cheltuieli directe sau indirecte cum ar fi: cheltuieli excepţionale, cheltuieli financiare, orice profit, beneficiu, dividende, reţineri pentru posibile viitoare pierderi sau pagube, cheltuieli inoportune şi exagerate, cheltuieli de distribuţie şi marketing şi cheltuieli de publicitate pentru a-şi promova produsele şi activităţile comerciale, recuperarea pierderilor, cheltuieli de protocol nejustificate, cu excepţia acelora necesare pentru realizarea activităţilor în cadrul Contractului, orice cheltuieli legate de servicii finanţate de terţe părţi, orice costuri legate de protecţia rezultatelor obţinute în derularea activităţii. În cazul în care se prevăd asemenea cheltuieli, Autoritatea Contractantă va refuza plata acestora şi îşi rezervă dreptul de a prelungi termenul de plată.

13.9 Contractorul întocmeşte, păstrează şi ține o evidență clară şi detaliată, din punct de vedere financiar, a activităţilor derulate în cadrul Contractului, inclusiv a manoperei efectuate (în om x zile, om x lună).

13.10Plata către terţe părţi. Toate ordinele de plată către terţe părţi vor fi efectuate de către Contractor cu respectarea prevederilor legale aplicabile, în vigoare.

**14. Răspundere contractuală**

14.1 Contractorul îşi asumă responsabilitatea tehnică şi supravegherea generală la realizarea proiectului.

14.2 Contractorul răspunde pentru realizarea obligaţiilor contractuale şi suportă pagubele cauzate Autorităţii Contractante, ca urmare a oricăror acţiuni sau omisiuni legate de realizarea Contractului, şi care îi sunt imputabile, şi nu sunt determinate de forţa majoră.

14.3 Contractorul răspunde pentru întreprinderea la timp a demersurilor necesare în vederea obţinerii aprobărilor, avizelor sau licenţelor necesare realizării Contractului în concordanță cu reglementările în vigoare.

14.4 Contractorul răspunde de exactitatea datelor prezentate în documentele de raportare.

14.5 Contractorul răspunde de păstrarea documentelor care au stat la baza încheierii Contractului pe o perioadă de 10 ani de la data încetării raporturilor contractuale.

14.6 Contractorul răspunde de evaluarea corectă sub aspect calitativ şi valoric, precum și, dacă este cazul, de stabilirea condiţiilor subcontractelor.

14.7 (1) Autoritatea Contractantă nu este răspunzătoare pentru prejudiciile suferite de Contractor, de către personalul acestuia ori de către subcontractori, în timpul executării Contractului.

(2) Autoritatea Contractantă nu poate fi supusă vreunei revendicări pentru compensare sau reparaţii față de aceste prejudicii.

(3) În cazul unor alocări anuale diminuate faţă de prevederile multianuale, sau al rectificărilor bugetare negative, autoritatea de stat pentru cercetare – dezvoltare poate decide diminuarea sumelor pentru finanţarea PNCDI III, respectiv a programelor și componentelor de program, până la încadrarea în limita sumelor alocate.

14.8În condiţiile în care diminuarea prevăzută la art. 14.7 alin.(3) atrage reduceri ale bugetelor pentru proiectele CDI aflate în desfăşurare, în termen de 30 de zile de la intrarea în vigoare a diminuării sau a rectificării negative, se va reduce valoarea pentru fiecare proiect aflat în derulare, cu încadrarea în una dintre următoarele situaţii:

1. proiectul va continua cu un buget diminuat şi cu ajustarea în consecinţă a obiectivelor şi a planului de realizare, iar modificările se vor face prin act adiţional la Contract;
2. în cazul în care, în condiţiile unui buget diminuat, proiectul nu mai poate fi continuat şi finalizat, finanţarea proiectului se sistează, indicându-se modul de utilizare a rezultatelor obţinute până la acea dată, iar Contractul încetează pe cale amiabilă, caz în care nu există obligativitatea recuperării fondurilor cheltuite de la buget, până la momentul renegocierii.

14.9Autoritatea Contractantă nu poate prelua nicio răspundere referitoare la asigurările de viață, sănătate, accidente, călătorie şi altele asemenea, care pot fi necesare Contractorului, personalului acestuia ori subcontractorilor, în timpul executării Contractului.

14.10Autoritatea Contractantă sprijină, prin demersurile necesare, în limitele competenţelor sale legale, obţinerea la timp a aprobărilor, avizelor şi licenţelor şi acţionează ca acestea sa nu fie abuziv întârziate sau refuzate.

**15. Subcontractare[[24]](#footnote-24)**

15.1 Contractorul poate subcontracta realizarea unor activităţi din proiect, cu notificarea prealabilă a Autorităţii Contractante, cu alţi colaboratori care nu sunt specificaţi în Contract, cu respectarea legislaţiei în vigoare.

15.2 Contractorul va impune tuturor subcontractorilor aceleaşi obligaţii care îi sunt impuse lui însuşi, asigurând respectarea tuturor drepturilor pe care le are Autoritatea Contractantă în ceea ce priveşte serviciile executate în baza Contractului, monitorizarea, controlul şi verificarea tehnică şi financiară a realizării Contractului.

**16. Cesionarea contractului unei terţe părţi**

16.1 Cesionarea Contractului sau a unor părţi din acesta este interzisă.

16.2 Reorganizarea, preluarea sau comasarea cu/de către alte persoane juridice a Contractorului sau partenerilor săi nu reprezintă cesiune a contractului.

**17. Proprietate intelectuală**

17.1 Rezultatele cercetărilor obţinute pe baza derulării Contractului aparţin Contractorului, partenerilor acestuia în cadrul proiectului şi/sau angajaţilor acestora, conform Acordului ferm de colaborare şi conform legislaţiei în vigoare referitoare la titlurile de proprietate industrială şi drepturile de autor. Rezultatele cercetărilor sunt administrate de proprietarii acestora, cu toate drepturile care decurg din calitatea de proprietar.

17.2 Acordul ferm de colaborare conţine prevederi specifice privind identificarea, încadrarea şi stabilirea drepturilor asupra următoarelor tipuri de proprietate intelectuală:

1. pre-existentă prezentului Contract, în cadrul echipelor şi/sau instituţiilor partenere;
2. rezultată din activitatea aferentă proiectului de cercetare şi care face parte din obiectivele proiectului;
3. rezultată din activitatea aferentă proiectului de cercetare, dar care nu face parte din obiectivele proiectului.

17.3 Acordul ferm de colaborare va preciza metodologia de partajare a drepturilor de proprietate intelectuală între parteneri, inclusiv în situaţii de co-proprietate între mai mulţi parteneri, şi/sau între angajaţi ai entităţilor partenere, precum şi metodologia de acordare a drepturilor de exploatare directă a proprietăţii intelectuale din categoriile prevăzute la punctul 17.2, dacă este cazul.

17.4 Utilizarea drepturilor de proprietate intelectuală din categoriile prevăzute la punctul 17.2 în cadrul unor activităţi de producţie sau de microproducţie, de către entităţi partenere în cadrul proiectului, sau de către alte entităţi, poate constitui exploatare directă.

17.5 Toate entităţile partenere în proiect au acces şi au dreptul de a folosi, în scopuri de cercetare, drepturi de proprietate intelectuală prevăzute la punctul 17.2 lit. b), creată de alte entităţi partenere, precum şi proprietatea intelectuală din categoria de la punctul 17.2 lit. a) necesară pentru a folosi proprietatea intelectuală de la punctul 17.2 litera b), creată de alte entităţi partenere, cu respectarea prevederilor legale în vigoare.

17.6 Acordul ferm de colaborare poate include prevederi de confidenţialitate privitoare la una sau mai multe din categoriile de proprietate intelectuală prevăzute la punctul 17.2, în cadrul comunicărilor între parteneri.

17.7 În acordul ferm de colaborare se poate crea, pentru perioada proiectului, un comitet de proprietate intelectuală, însărcinat cu medierea comunicării între parteneri şi cu elaborarea de recomandări privind aplicarea prevederilor acordului ferm de colaborare, sau detalierea acestora, dacă este cazul.

17.8 Rezultatele cercetărilor obţinute pe baza derulării Contractului aparţin Contractorului/membrilor din consorțiu – conform Acordului Ferm de Colaborare şi/sau angajaţilor acestuia, conform legislaţiei în vigoare referitoare la titlurile de proprietate industrială şi drepturile de autor. Rezultatele cercetărilor sunt administrate de proprietarii acestora, cu toate drepturile care decurg din calitatea de proprietar.

17.9 Autoritatea Contractantă nu își asumă răspunderi și nu intervine în litigiile care pot apare între membrii consorțiului în privința drepturilor de proprietate asupra rezultatelor obținute sau utilizate de aceștia, atât pe parcursul derulării proiectului, cât și după finalizarea acestuia.[[25]](#footnote-25)

17.10 Autoritatea Contractantă este autorizată să elaboreze anual, sau poate autoriza Contractorul să elaboreze, ocazional, rapoarte de activitate care vor fi făcute publice, în care se vor prezenta obiectivele propuse, serviciile efectuate, rezultatele obţinute şi în care se va specifica titlul şi obiectivul Contractului, costul total estimat şi contribuţia financiară a Autorităţii Contractante, durata Contractului și numele Contractorului. Raportul de activitate va fi editat într-o formă publicabilă, astfel încât să nu aducă atingere sau prejudicii în ceea ce priveşte drepturile de proprietate intelectuală ale părţilor din Contract, sau realizării serviciilor prevăzute în Contract.

17.11 În privinţa drepturilor de proprietate industrială şi intelectuală, exploatare şi diseminare a rezultatelor specifice obiectului Contractului, se respectă prevederile legale în vigoare.

**18. Rezilierea contractului**

18.1Autoritatea Contractantă poate rezilia Contractul dacă Contractorul este în lichidare voluntară, se află în stare de faliment, ori dacă vinde sau cedează partea cea mai importantă a activelor sale.

18.2Autoritatea Contractantă poate rezilia Contractul, în situațiile:

1. Contractorul nu începe Contractul în termenul stipulat în Contract.
2. Contractorul nu a respectat prevederile din Contract privind Obligațiile şi Raportarea.
3. Contractorul a acumulat majorări (penalizări) de întârziere de 15% din valoarea Contractului.
4. Prevederile de mai sus nu se aplică în situațiile de risc sau eșec al cercetării, în condițiile prevăzute în legislația în vigoare aplicabilă.

18.3Autoritatea Contractantă poate rezilia Contractul, și va notifica Contractorul, în condiţiile în care se constată neconcordanţe între starea de fapt, dovedită, şi declaraţia pe propria răspundere a Contractorului, că proiectul propus pentru finanţare nu face obiectul unei alte finanţări din fonduri publice sau că nu a beneficiat din alte programe naţionale. În acest caz, precum şi în alte cazuri în care se constată, că a fost atribuit Contractul prin încălcarea principiilor de etică sau prin furnizarea de informaţii inexacte către Autoritatea Contractantă la atribuirea Contractului sau pe parcursul derulării Contractului, Contractorul restituie integral sumele primite, la care adaugă după caz dobânda de refinanţare a Băncii Naţionale a României. Sunt exceptate situaţiile în care proiectul constituie continuarea unor activităţi de cercetare-dezvoltare finanţate anterior celor derulate în cadrul proiectului.

18.4 Din momentul rezilierii Contractului, sau din momentul când s-a făcut o notificare privind rezilierea acestuia, Contractorul întreprinde imediat măsurile necesare pentru încheierea executării serviciilor, la termen şi fără întârzieri, în vederea reducerii la minimum a cheltuielilor.

18.5Contractorul va fi îndreptăţit să primească plata corespunzătoare contravalorii părţii din Contract realizată până în acel moment.

18.6Contractorul poate rezilia Contractul, cu un preaviz prealabil scris de cel puţin 15 de zile lucrătoare, în cazul în care Autoritatea Contractantă se sustrage în mod sistematic de la obligaţiile sale contractuale**.**

18.7Autoritatea Contractantă și/sau Contractorul pot solicita rezilierea Contractului în cazul în care proiectul se află în situația de existenţă a eşecului în cercetare, identificat în procesul de evaluare şi monitorizare a proiectelor din cadrul fiecărui program sau subprogram, constatat conform prevederilor legale in vigoare şi Pachetului de Informaţii.

**19. Monitorizare și evaluare**

19.1Autoritatea Contractantă asigură monitorizarea ştiinţifică şi financiară a proiectului, pentru a urmări progresul proiectului şi pentru a permite luarea unor măsuri în cazul unor deficienţe apărute în implementarea proiectului.

19.2 Autoritatea Contractantă poate să nominalizeze o terţă parte pentru a realiza o acţiune de monitorizare ştiinţifică.

19.3 Autoritatea Contractantă întreprinde acţiunea de verificare a cheltuielilor raportate, conform Anexei IX – Procedură Raportare şi Monitorizare.

19.4 Autoritatea Contractantă organizează vizite de verificare la faţa locului pe perioada derulării proiectului astfel:

1. Pentru proiectele cu o valoare mai mare de 500.000 euro, vizitele de verificare la faţa locului se realizează cel puţin o dată pe perioada de implementare a acestora.
2. Pentru proiectele cu o valoare mai mică de 500.000 euro, se pot programa vizite de verificare la faţa locului în situaţiile în care se identifică posibile riscuri în implementare.

19.5 Contractorul cooperează total cu terţa parte şi îi furnizează toate informaţiile şi documentele cerute în mod rezonabil de aceasta, în scopul îndeplinirii sarcinilor.

19.6 Eşecul în cercetare este identificat în procesul de evaluare şi monitorizare a proiectului.

19.7Cauzele şi responsabilitatea în privinţa eşecului în cercetare şi, după caz, obligativitatea recuperării fondurilor cheltuite de la buget se stabilesc de către comisii de evaluare constituite în acest scop de către conducătorii programelor sau a componentelor de programe.

**20. Codul de conduită**

20.1În raport cu Autoritatea Contractantă, Contractorul are obligaţia să manifeste buna-credinţă, loialitate, imparţialitate şi discreţia cuvenită şi să respecte regulile şi codul de comportament al profesiunii sale.

20.2 Contractorul asigură secretul profesional pe durata Contractului, precum şi după încetarea acestuia. Contractorul are obligaţia de a nu comunica, în nici o situaţie, altor persoane sau entităţi, informaţii confidenţiale aparţinând Autorităţii Contractante sau obţinute de el în baza relaţiilor cu aceasta, fără consimţământul scris al Autorităţii Contractante. Contractorul are obligaţia de a nu folosi, în defavoarea Autorităţii Contractante, informaţiile primite sau rezultatele studiilor, testelor şi cercetărilor efectuate în cursul şi cu scopul realizării Contractului .

20.3 Dispoziţiile alin. 20.1 și 20.2 se aplică tuturor subcontractorilor pentru care Contractorul este responsabil.

**21. Independenţa**

Contractorul se abţine de la orice relaţii care ar putea compromite independenţa sa sau pe aceea a personalului său. Dacă Contractorul nu reuşeşte să menţină o astfel de independență, Autoritatea Contractantă poate să rezilieze Contractul, fără a prejudicia compensarea daunelor pe care le-a suferit**.**

**22. Eligibilitatea personalului**

22.1 Într-un anumit proiect nu pot fi Contractori sau subcontractori, sub sancţiunea nulităţii Contractului, persoanele fizice şi juridice care au redactat sau aprobat pachetul de informaţii sau termenii de referinţă ai acelui program sau componentă de program de care aparține proiectul, ori au participat, în diverse etape, la selectarea contractorilor pentru programul sau componenta de program de care aparține proiectul.

22.2Contractorul nu poate angaja, sub sancţiunea rezilierii Contractului de către Autoritatea contractantă, persoane fizice sau juridice care au redactat termenii de referinţă pentru programul sau componenta de program de care aparține proiectul ce face obiectul Contractului, ori care au participat în diferite faze, la selectarea contractorilor.

22.3 Personalul propus pentru execuţia Contractului nu poate conține angajaţi ai Autorităţii Contractante. În termenii prezentului articol, prin personalul Autorităţii Contractante se înţelege personalul angajat cu contract.

22.4 Activităţile specificate în Contract trebuie executate de către personalul al cărui nume apare în lista personalului atribuit Contractului, în conformitate cu sarcinile specificate în Contract. Directorul de proiect poate fi schimbat numai în cazul în care încetează contractul individual de muncă încheiat la Contractor din voință proprie sau alte cauze legale, în cazul decesului acestuia, sau în cazul în care nu poate continua activitatea din cauza unei boli, accident sau forţă majoră. Schimbarea directorului de proiect se face la propunerea Contractorului, cu aprobarea Autorităţii Contractante şi, dacă este cazul, pe baza avizului consiliului știinţific tutelar. Directorul de proiect poate fi înlocuit temporar în cazul în care contractul individual de muncă încheiat la Contractor este suspendat pe o perioda determinată, în interiorul termenului de realizare a proiectului.

22.5Contractorul are obligaţia de a asigura, în timp util, o înlocuire cu personal având calificare şi experienţă cel puţin echivalente personalului înlocuit în caz de deces, boală, accident, pensionare sau plecare din unitate a unui membru al personalului, care duce la imposibilitatea continuării activităţii.

**23.Prelungirea perioadei de realizare a contractului**

23.1 Contractorul poate solicita Autorităţii Contractante o prelungire a perioadei de realizare a Contractului, dacă el întârzie sau va întârzia în efectuarea Contractului din următoarele cauze:

1. activităţi suplimentare faţă de Contract sau servicii complementare comandate de Autoritatea Contractantă;
2. ordine ale Autorităţii Contractante care afectează data finalizării Contractului, altele decât cele care se dau pentru a îndrepta erori rezultate din vina Contractorului;
3. neîndeplinirea obligaţiilor contractuale de către Autoritatea Contractantă;
4. forţă majoră.

23.2Contractorul poate solicita Autorităţii Contractante, în mod justificat, o perioadă de prelungire a realizării Contractului sau a unui anumit termen contractual. Această solicitare se adresează, în scris, cu cel puţin 15 zile înainte de termenul a cărui prelungire se solicită. Autoritatea Contractantă comunică Contractorului, în scris, acceptul pentru prelungirea termenului sau respingerea solicitării ca fiind neîndreptăţită. În cazul în care respingerea solicitării survine după expirarea termenului a cărui prelungire se solicită, acesta se consideră prelungit, dar nu mai mult de 5 zile, până la data primirii de către Contractor a comunicării scrise prin care Autoritatea Contractantă îi comunică respingerea prelungirii termenului.

**24. Modificarea activităţilor proiectului**

24.1Contractorul, cu acordul prealabil al Autorităţii Contractante, poate modifica unele activităţi care fac obiectul Contractului, în cursul execuţiei acestuia, cu condiția să nu se schimbe scopul general al Contractului.

24.2 În cazul în care activităţile care urmează a fi efectuate suplimentar, ca urmare a modificărilor efectuate au un volum mai mare, Contractorul poate, în baza unei cereri motivate înaintate Autorităţii Contractante, să beneficieze de o prelungire corespunzătoare a perioadei de execuţie a prezentului Contract.

**25. Zile şi luni lucrătoare**

Dacă nu se prevede altfel în Contract, activitatea personalului Contractorului se calculează în zile de lucru efectiv, care sunt justificate prin raportările transmise Autorităţii Contractante de către Contractor. Numărul zilelor lucrătoare din lună se consideră cel stabilit prin hotărâre de guvern pentru fiecare an.

**26. Echipamente[[26]](#footnote-26)**

Contractorul ţine evidenţa imobilizărilor privind echipamentele achiziţionate în cadrul Contractului. Echipamentele primesc număr de inventar şi trebuie să fie clar identificabile ca provenind din fondurile alocate pentru proiect.

**27. Majorări (Penalizări)**

27.1 În cazul în care Contractorul întârzie în realizarea activitatilor, din vină proprie, Autoritatea Contractantă poate calcula majorări de întârziere, aplicate la suma corespunzătoare serviciilor nerealizate. Calculul majorărilor se va face în conformitate cu prevederile legale în vigoare, începând cu ziua imediat următoare termenului de scadență și până la data stingerii sumei datorate, inclusiv. Nivelul penalităților se stabilește anual, conform legislatiei aplicabile în vigoare.

27.2 În cazul în care majorările de întârziere pentru activități neefectuate ating 15% din valoarea Contractului, Autoritatea Contractantă este îndreptățită să rezilieze Contractul.

27.3 Pentru avansul primit și rămas nejustificat la finalizarea etapei, Autoritatea Contractantă, conform Legii 500/2002 privind finanțele publice, cu modificările și completările ulterioare, va percepe dobânzi şi penalități de întârziere aplicabile pentru veniturile bugetare, calculate pentru perioada de timp de la acordarea avansului și până la data plății avansului rămas nejustificat către Autoritatea Contractantă.

27.4 În cazul în care Raportul de audit financiar cuprinde cheltuieli declarate neeligibile, Contractorul are obligația să restituie sumele aferente cheltuielilor neeligibile în max. 5 zile lucrătoare de la validarea raportului de audit de către Autoritatea Contractantă. După expirarea acestui termen, Autoritatea Contractantă poate calcula majorări de întârziere conform art. 27.1.

27.5 În cazul în care în urma acțiunii de verificare a cheltuielilor prin eșantion, precum și în timpul vizitei de verificare la fața locului, se constată cheltuieli neeligibile, Contractorul/partenerul are obligația să restituie sumele aferente cheltuielilor neeligibile în max. 5 zile lucrătoare de la primirea informării Autorității Contractante. După expirarea acestui termen, Autoritatea Contractantă poate calcula majorări de întârziere conform art. 27.1.

**28. Răspunderea Contractorului faţă de Autoritatea Contractantă**

Contractorul este răspunzător faţă de Autoritatea Contractantă pentru realizarea deplină a tuturor obligaţiilor ce decurg din Contract şi trebuie să suporte pagubele cauzate Autorităţii Contractante sau persoanelor cărora le-au fost aduse deservicii, ca urmare a oricărei acţiuni sau omisiuni legate de realizarea Contractului, şi care îi sunt imputabile.

**29. Forţă majoră**

29.1Nicio parte nu este considerată că nu îşi respectă sau că îşi încalcă obligaţiile în cadrul Contractului, dacă realizarea unor astfel de obligaţii este împiedicată de împrejurări de forţă majoră care apar după data notificării atribuirii sau după data când Contractul intră în vigoare.

29.2 Pentru a putea invoca forţa majoră, Contractorul sau Autoritatea Contractantă trebuie să dovedească faptul că a fost în imposibilitate de a efectua operaţiunile relevante, în limitele perioadelor prevăzute, din cauza unor împrejurări neobişnuite, care n-au depins de voinţa sa, ale căror consecinţe, cu toată atenţia deosebită pe care a acordat-o, nu le-ar fi putut evita decât cu preţul unui sacrificiu excesiv. Forţa majoră nu include nici un eveniment generat din neglijentă sau din acţiunea intenţionată a unei părţi la acest Contract sau a unor subcontractori, agenţi ori angajaţi ai vreunei părţi. De asemenea, forţa majoră nu include insuficienţa fondurilor sau neefectuarea oricăror plăţi cerute prin prezentul Contract.

29.3 Partea afectată de un eveniment de forţă majoră are obligaţia să ia toate măsurile rezonabile pentru a înlătura inabilitatea sa de a-şi îndeplini obligaţiile din Contract, cu minimum de întârziere.

29.4 Dacă vreo parte contractantă consideră că au apărut circumstanţe de forţă majoră care pot afecta efectuarea obligaţiilor sale, ea trebuie să anunţe în termen de 5 zile lucratoare cealaltă parte, dând detalii asupra naturii, duratei probabile şi efectului posibil al circumstanţelor. Dacă nu se convine altfel, Contractorul are obligaţia de a continua să-şi îndeplinească obligaţiile în cadrul Contractului, cât este practic posibil, în mod rezonabil, şi de a căuta toate mijloacele alternative rezonabile pentru realizarea obligaţiilor sale care nu sunt împiedicate de evenimentul de forţă majoră. Contractorul nu poate pune în funcţiune mijloacele alternative decât cu acordul scris al Autorităţii Contractante pentru a se proceda în acest fel.

29.5 Pe durata incapacităţii de a-şi îndeplini serviciile, ca urmare a unui caz de forţă majoră, Contractorul are dreptul să i se ramburseze numai acele cheltuieli pe care le-a efectuat în mod rezonabil şi necesar în perioada respectivă, precum şi cheltuielile efectuate pentru reluarea activităților după terminarea perioadei de întrerupere. Părţile se vor consulta reciproc cu privire la acceptarea măsurilor corespunzătoare ce urmează a fi luate în aceste circumstanţe.

29.6 Dacă un caz de forţă majoră se produce şi continuă pe o perioadă de 90 de zile, atunci fiecare parte este îndreptăţită să dea celeilalte părţi un preaviz de 30 de zile, în vederea rezilierii Contractului. În consecinţă, părţile sunt exonerate de execuţia ulterioară a Contractului.

**30. Litigii**

Litigiile de orice fel, decurgând din executarea prezentului Contract, se soluţionează pe cale amiabilă, în termen de max. 15 zile lucrătoare de la apariţie, iar, în caz contrar, sunt de competența instanţei judecătoreşti de drept comun. În cazul în care este necesară intervenţia unor instanţe, se va apela la instanţele teritoriale din zona Autorităţii Contractante.

**31. Limba care guvernează Contractul**

Limba care guvernează Contractul este limba română. Contractul poate conține anexe în limba engleză, în situația în care acestea sunt documente depuse la cererea de finanţare.

**32. Dispoziţii finale**

32.1 Achiziţionarea bunurilor din cadrul Contractului se face cu respectarea prevederilor legale în vigoare privind achiziţiile publice.

32.2În interpretarea obligaţiilor contractuale, precum şi pentru aplicarea eventualelor prevederi nereglementate prin prezentul Contract, se aplică dispoziţiile HG nr. 583/2015, HG nr. 1265/2004 şi Ordonanţei Guvernului nr. 57/2002 aprobată prin Legea nr. 324/2003 cu modificările și completările ulterioare.

32.3Prevederile Contractului şi anexele sale pot fi modificate sau completate numai prin acte adiţionale, semnate de către ambele părţi, sau de către împuterniciţii acestora.

32.4 Următoarele anexe fac parte integrantă din Contract:

* + - * 1. Anexa I – Cererea de finanțare;
				2. Anexa II – Planul de realizare a proiectului, conform propunerii de proiect;
				3. Anexa III - Devizul cadru;
				4. Anexa IV – Eșalonarea plăților;
				5. Anexa V – Convenția de avans;
				6. Anexa VI – Ajutor de stat[[27]](#footnote-27);
				7. Anexa VII – Acordul Ferm de Colaborare[[28]](#footnote-28);
				8. Anexa VIII – Modalitate de plată[[29]](#footnote-29);
				9. Anexa IX – Procedură Raportare şi Monitorizare;
				10. Anexa X – Declarație TVA.

32.5 Prezentul Contract s-a încheiat în două exemplare, cu paginile numerotate, toate având valoare de original, conţinând .....… *(număr)* file (inclusiv anexele), din care un exemplar pentru Autoritatea Contractantă şi un exemplar pentru Contractor.

1. Doar pentru tipurile de proiecte care implică şi cofinaţare [↑](#footnote-ref-1)
2. Valoare estimativă la data semnării contractului [↑](#footnote-ref-2)
3. Valoarea în euro menţionată în bugetul aprobat de catre MCID [↑](#footnote-ref-3)
4. Valoare estimativă la data semnării contractului [↑](#footnote-ref-4)
5. Valoare estimativă la data semnării contractului [↑](#footnote-ref-5)
6. Sursa 3 va fi utilizată imediat ce va fi disponibilă de la CE [↑](#footnote-ref-6)
7. Minim 15% din sursa 3 va fi alocată pentru ultimul an de derulare a proiectului [↑](#footnote-ref-7)
8. Se vor introduce cronologic anii de implementare a proiectului, conform Pachetului de Informatii [↑](#footnote-ref-8)
9. Pentru tipurile de proiecte care implică existenţa Anexei II - Planul de realizare, conform Pachetului de Informaţii [↑](#footnote-ref-9)
10. Pentru tipurile de proiecte care implică existenţa unui consorţiu, conform Pachetului de Informaţii [↑](#footnote-ref-10)
11. Pentru tipurile de proiecte care implică existenţa unui consorţiu, conform Pachetului de Informaţii [↑](#footnote-ref-11)
12. Conform definiției pentru întreprinderi în dificultate din Schema de Ajutor de Stat [↑](#footnote-ref-12)
13. Pentru tipurile de proiecte care implică Schema de Ajutor de Stat, conform Pachetului de Informaţii [↑](#footnote-ref-13)
14. Această prevedere contractuală se aplică doar în cazul proiectelor cu parteneriat și/sau finanțare europeană/internațională. [↑](#footnote-ref-14)
15. In cazurile în care situaţia o impune [↑](#footnote-ref-15)
16. In cazurile în care situaţia o impune [↑](#footnote-ref-16)
17. In cazurile in care situatia o impune [↑](#footnote-ref-17)
18. In cazurile in care situatia o impune [↑](#footnote-ref-18)
19. In cazurile in care situatia o impune [↑](#footnote-ref-19)
20. Cheltuielile cu personalul se supun reglementărilor în vigoare privind limita maximă a veniturilor realizate de către o persoană pentru participarea la unul sau mai multe proiecte cf. Art. 26 Anexă la HG nr. 583 din 22 iulie 2015 pentru aprobarea [Planului naţional de cercetare-dezvoltare şi inovare pentru perioada 2015-2020 (PNCDI III)](file:///G%3A%5CProgram%20Files%5Cgrigore.dobroiu%5Csintact%203.0%5Ccache%5CLegislatie%5Ctemp657982%5C00172139.htm), cu modificările și completările ulterioare [↑](#footnote-ref-20)
21. Procentul stabilit conform Pachetului de Informaţii [↑](#footnote-ref-21)
22. Se aplica tipurilor de proiecte care au incluse cheltuieli de capital, conform Pachetului de Informaţii [↑](#footnote-ref-22)
23. Doar pentru tipurile de proiecte care includ şi subcontractarea, conform Pachetului de Informaţii [↑](#footnote-ref-23)
24. Se aplica tipurilor de proiecte care au inclusă subcontractarea, conform Pachetului de Informaţii [↑](#footnote-ref-24)
25. Prevederile art. 17.2 – 17.9 se aplică pentru tipurile de proiecte care implică existenţa unui parteneriat, conform Pachetului de Informaţii [↑](#footnote-ref-25)
26. Se aplica tipurilor de proiecte care au incluse cheltuieli de capital, conform Pachetului de Informaţii [↑](#footnote-ref-26)
27. Anexa se va completa doar pentru tipurile de proiecte care implica Schema de Ajutor de Stat, conform Pachetului de Informaţii [↑](#footnote-ref-27)
28. Pentru tipurile de proiecte care implică existenţa mai mulor parteneri români [↑](#footnote-ref-28)
29. In cazurile in care situaţia o impune [↑](#footnote-ref-29)